ທ່ານ ທຣຳ ຈະເປັນຈຸດເພັ່ງເລັງ ຕົ້ນຕໍ ຢູ່ກອງປະຊຸມໃຫຍ່ແຫ່ງຊາດ ຂອງພັກຣີພັບບລີກັນ
ບັນດາຜູ້ແທນໃນເມືອງ ຊາລັອດ ຕ້ອງໄດ້ທຳການກວດອຸນຫະພູມ ຕາມປົກກະຕິ ແລະ ທຳການກວດໂຣກສຳລັບ COVID-19 ທຸກວັນ. 
ກອງປະຊຸມໃຫຍ່ແຫ່ງຊາດພັກຣີພັບບລີກັນຂອງ ສະຫະລັດ ຈະເລີ່ມຂຶ້ນໃນວັນຈັນມື້ນີ້, ດ້ວຍບັນ ດາສະມາຊິກພັກມີກຳນົດ ທີ່ຈະສະເໜີຊື່ຂອງປະທານາທິບໍດີ ດໍໂນລ ທຣຳ ລົງແຂ່ງຂັນດຳລົງຕຳ ແໜ່ງເປັນສະໄໝທີສອງໃນທຳນຽບຂາວ ແລະ ທ່ານປະທານາທິບໍດີເອງກໍໄດ້ທຳການໂຈມຕີ ຕໍ່ຄູ່ແຂ່ງຂັນສັງກັດພັກ ເດໂມແຄຣັດ ທ່ານ ໂຈ ໄບເດັນ ເປັນຄືນທີ 4 ລຽນຕິດ ໃນອາທິດທີ່ຜ່ານມາ, ພັກເດໂມແຄຣັດ, ທີ່ລະມັດລະວັງ ກ່ຽວກັບ ການເຕົ້າໂຮມກັນໃນຈຳນວນຄົນຂະໜາດໃຫຍ່ຍ້ອນໂຣກລະບາດໄວຣັສໂຄໂຣນານັ້ນ, ໄດ້ສະເໜີຊື່ອະດີດຮອງປະທານາທິບໍດີຄົນດັ່ງກ່າວ ເປັນຜູ້ລົງແຂ່ງຂັນເອົາຕຳແໜ່ງປະທານາທິບໍດີຂອງເຂົາເຈົ້າ ໃນກອງປະຊຸມທີ່ຈັດຜ່ານທາງອອນໄລນ໌ ພັກຣີພັບບລີກັນໄດ້ມີແຜນການຈັດງານທີ່ແຕກຕ່າງ, ຢູ່ກອງປະຊຸມໃນເມືອງ ຊາລັອດ ລັດ ຄາໂຣໄລນາໃຕ້ ເຊິ່ງຕັ້ງຢູ່ພາກໃຕ້ຕອນກາງຂອງປະເທດ ທ່ານປະທານາທິບໍດີຄາດວ່າຈະເດີນທາງຮອດເມືອງ ຊາລັອດ ໃນຕອນບ່າຍຂອງວັນຈັນມື້ນີ້ ໃນຂະນະທີ່ບັນດາຜູ້ແທນຈະສະເໜີຊື່ຂອງທ່ານຢ່າງເປັນທາງການ ເພື່ອລົງແຂ່ງຂັນເອົາຕຳແໜ່ງປະທານາທິບໍດີຂອງພັກຣີພັບບລີກັນ ຈາກວັນອັງ ຄານ ຫາວັນພະຫັດ, ການດຳເນີນງານສ່ວນໃຫຍ່ ແມ່ນຈະຈັດຂຶ້ນໃນນະຄອນຫຼວງ ວໍຊິງຕັນ ທ່ານ ທຣຳ ມີແຜນທີ່ຈະກ່າວຄຳປາໄສຮັບເອົາການສະເໜີຊື່ຢູ່ເດີ່ນຫຍ້າຕອນໃຕ້ຂອງທຳນຽບຂາວ ໃນຄືນສຸດທ້າຍຂອງກອງປະຊຸມ, ສະຫຼຸບດ້ວຍການຍິງດອກໄມ້ໄຟ ບັນດາຜູ້ແທນໃນເມືອງ ຊາລັອດ ຕ້ອງໄດ້ທຳການກວດອຸນຫະພູມຕາມປົກກະຕິ ແລະ ທຳການກວດໂຣກສຳລັບ COVID-19 ທຸກວັນ ທຸກຄົນຖືກຮຽກຮ້ອງໃຫ້ທຳການກວດໂຣກ ກ່ອນເດີນທາງອອກຈາກລັດຂອງເຂົາເຈົ້າ, ແລະ ເຂົາເຈົ້າຈະໃສ່ອຸປະກອນທີ່ສາດມາດຕິດຕາມການຕິດຕໍ່ພົວພັນໃນຕະຫຼອດກອງປະຊຸມ ໃນວັນອາທິດວານນີ້, ສິ່ງກີດຂວາງໄດ້ຖືກນຳມາຕັ້ງໃນໄລຍະຫຼາຍຊ່ວງຕຶກ ຢູ່ອ້ອມສູນກາງກອງປະຊຸມເມືອງ ຊາລັອດ ໃນຂະນະທີ່ບັນດາຜູ້ແທນ 336 ຄົນໄດ້ຈັດກອງປະຊຸມໃນໂຮງແຮມ Westin ທີ່ຕັ້ງຢູ່ໃກ້ຄຽງ ຂະໜາດຂອງການເຕົ້າໂຮມກັນຂອງພັກຣີພັບບລີກັນຈະຖືກຫຼຸດລົງ, ພຽງແຕ່ບໍ່ຫຼາຍເທົ່າກັບການປະຊຸມຂອງພັກເດໂມແຄຣັດ ຜູ້ທີ່ເຂົ້າຮ່ວມສອງກອງປະຊຸມ ໃຫຍ່ນັ້ນ ແມ່ນບັນດາຜູ້ແທນຫຼາຍພັນຄົນ ທີ່ໄດ້ບຽດກັນເຂົ້າໄປໃນກອງປະຊຸມ ທີ່ຖືກຈັດຂຶ້ນທຸກໆສີ່ປີໃນເດີ່ນກິລາ ແລະ ສະໜາມກິລາ ໃນອະດີດ ທ່ານນາງ ຊາຣາ ຣາຍດີ ໂຈນສ໌, ຮອງປະທານພັກຣີພັບບລີກັນຂອງເມືອງ ເມັກເຄລັນເບີກ ໄດ້ກ່າວຕໍ່ວີໂອເອວ່າ “ຂ້າພະເຈົ້າອາໄສຢູ່ຫ່າງຈາກເດີ່ນກິລານັ້ນ 15 ນາທີ, ແລະ ຂ້າພະເຈົ້າຈະບໍ່ໄປມີສ່ວນຮ່ວມໃນນັ້ນ ”